Den 8. november 2017 måtte Priti Patel gå av som minister i Mays regjering fordi hun ikke hadde vært åpen om sin virksomhet under en reise til Israel i august 2017. Turen ble opprinnelig beskrevet som ferie, men Patel møtte ledende politikere og forretningsfolk på turen, blant andre Israels statsminister Benjamin Netanyahu. Patel uttalte til media i begynnelsen av november 2017 at hun hadde informert utenriksminister Boris Johnson og andre i det britiske utenriksdepartementet om møtene. Noen dager senere trakk hun tilbake denne påstanden.